Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1019

8. A mesterfokozat és a szakképzettség szempontjából meghatározó ismeretkörök 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 5-15 kredit; az arab nyelvhez kapcsolódó nyelvtudományi, irodalomtudományi valamint kultúra- és vallástudományi ismeretek: leíró nyelvtani (fonológia, morfológia, szintaxis) és nyelvfejlesztési ismeretek, aktuális kutatási irányzatok, eredmények, interdiszciplináris kapcsolódási pontok és megközelítések, módszertani ismeretek. 8.2. A szakmai törzsanyag kötelező ismeretkörei: 40-60 kredit nyelvi, irodalom- és nyelvtudományi, valamint kultúra- és vallástudományi tárgykörök: felsőfokú nyelvi elmélyítő képzés; nyelvtudományi megközelítésmódok; az arab nyelv rendszerszemléletű szerkezete; irodalomtudományi irányzatok és iskolák; az irodalmi interpretáció kérdései és módszerei; irodalomtörténeti ismeretek; az arab-iszlám kultúra egyes jelenkori és történeti kérdései; bevezetés a Korán-tudományokba és átfogó ismeretek a modern arab világról. 8.3. A szakmai törzsanyag kötelezően választható ismeretkörei: 43-57 kredit; differenciált szakmai ismeretek: 23-37 kredit

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes